**Campo Ligure** on kunta Pohjois-Italiassa olevassa Genovan metropolikaupungissa Ligurian alueella. Se sijaitsee Sturajoen varrella kahden luonnonpuiston, Parco naturale regionale del Beiguan ja Parco naturale delle Capanne di Marcarolon välissä. Campo Ligure on listattu yhdeksi Italian kauneimmista kylistä, *I borghi più belli d'Italia*.

Historia
--------

Campo Liguren nimi juontaa paikalla 200-luvulla sijainneeseen roomalaisten linnoitukseen. 600-luvulla bysanttilaiset vahvistivat linnoitusta. 900-luvulla alueelle perustettiin ensimmäinen seurakunta. 1100- ja 1200-luvuilla aluetta hallitsivat useat suvut. Vuonna 1329 siitä tuli osa Pyhää saksalais-roomalaista keisarikuntaa, joka oli Genovan tasavallan ympäröimä enklaavi. 1700-luvulla alueen talous kehittyi ja sinne syntyi raudan tuotantoa ja jalostusta, silkkikehräämöitä, paperitehtaita sekä metsä- ja maataloutta. Vuonna 1797 kaupunki liittyi Ligurian tasavaltaan. Vuonna 1805, jolloin kaupunki tunnettiin vielä nimellä Campo Freddo, siitä tuli Napoleon I:n valloitettua alueen osa Ranskan ensimmäistä keisarikuntaa. Wienin kongressissa vuonna 1815 alue määrättiin osaksi Sardinian kuningaskuntaa. Vuonna 1884 kunnan nimi muutettiin Campo Ligureksi.

Nähtävyyksiä
------------

Yksi kunnan maamerkeistä on sen linna Castello di Campo Ligure. Linnan vanhimmat osat ovat roomalaisten rakentamia. Nykyiset ulkoseinät on rakennettu keskiajalla 1100- ja 1200-luvuilla. Linnan torni on yli 28 metriä korkea ja halkaisijaltaan se on lähes 6 metriä. 1300-luvulla linnasta tuli Spinolan suvun omaisuutta. Linna pysyi Campo Ligurea hallinneella Spinolan suvulla 1700-luvulle saakka. Vuonna 1986 se kunta osti linnan ja 1990-luvulla siellä aloitettiin kunnostustyöt.

Campo Liguren keskiaikainen silta (*Ponte medievale di San Michele*) on rakennettu alkujaan 800-luvulla. 1700-luvulla oli useita pahoja tulvia jotka romahduttivat osia sillasta. Nykyinen silta on valmistunut vuonna 1841.

Campo Liguressa on useita näyttäviä kirkkoja, kuten Chiesa della Natività di Maria Vergine, Oratorio dei Santi Sebastiano e Rocco ja Oratorio di Nostra Signora Assunta.

  

* Castello di Campo LigureCastello di Campo Ligure
* Keskiaikainen siltaKeskiaikainen silta
* Palazzo SpinolaPalazzo Spinola
* Chiesa della Natività di Maria VergineChiesa della Natività di Maria Vergine
* Oratorio dei Santi Sebastiano e RoccoOratorio dei Santi Sebastiano e Rocco
* Oratorio di Nostra Signora AssuntaOratorio di Nostra Signora Assunta

Lähteet
-------

1. 1 2 3 4  www.tuttitalia.it
2. 1 2  Milano – Sanremo 2016
3. ↑  Kunnan historia
4. ↑  Linnan historia
5. ↑  Sillan historia

CommonsCommons
Wikimedia Commonsissa on kuvia tai muita tiedostoja aiheesta **Campo Ligure**.
Genovan metropolikaupunki
Arenzano | Avegno | Bargagli | Bogliasco | Borzonasca | Busalla | Camogli | Campo Ligure | Campomorone | Carasco | Casarza Ligure | Casella | Castiglione Chiavarese | Ceranesi | Chiavari | Cicagna | Cogoleto | Cogorno | Coreglia Ligure | Crocefieschi | Davagna | Fascia | Favale di Malvaro | Fontanigorda | Genova | Gorreto | Isola del Cantone | Lavagna | Leivi | Lorsica | Lumarzo | Masone | Mele | Mezzanego | Mignanego | Moconesi | Moneglia | Montebruno | Montoggio | Ne | Neirone | Orero | Pieve Ligure | Portofino | Propata | Rapallo | Recco | Rezzoaglio | Ronco Scrivia | Rondanina | Rossiglione | Rovegno | San Colombano Certenoli | Sant’Olcese | Santa Margherita Ligure | Santo Stefano d’Aveto | Savignone | Serra Riccò | Sestri Levante | Sori | Tiglieto | Torriglia | Tribogna | Uscio | Valbrevenna | Vobbia | Zoagli